# Владимир Тютюгин

Владимир Ильич Тютюгин (14 октябрь 1947, Бөгелмә, Татар АССР, СССР) — ССРБ һәм Украина хокук белгече, юридик фәннәр кандидаты (1975), доцент, Ярослав Мудрый исемендәге 1нче милли юридик университетның җинаять хокукы кафедрасы мөдире.
Хокук саклау эшчәнлеге мәсьәләләре буенча Украина Югары Радасы комитетының фәнни консультанты. Украинаның Югары Суды каршындагы Фәнни-консультатив совет әгъзасы.Граждан һәм җинаять эшләрен карау буенча Украинаның Югары махсуслаштырылган судының Фәнни-консультатив советы әгъзасы була.

# Владимир Тютюгин
## Биографиясе

Тютюги Владимир Ильич 1947 елның 14 октябрендә Татарстан АССРның Бөгелмә шәһәрендә хезмәткәрләр гаиләсендә туган.
1971 елда Харьков юридик институтын тәмамлый.
1975 елның март аенда юридик фәннәр кандидаты гыйльми дәрәҗәсен алу өчен «Лишение права занимать определённые должности или заниматься определённой деятельностью как вид наказания по советскому уголовному праву» темасына диссертация яклый (белгечлек 12.00.08).

# Владимир Тютюгин
## Эшчәнлеге

* 1971—1974 еллар — Харьков юридик институтының җинаять хокукы кафедрасы аспиранты. Фәнни җитәкче Марк Игоревич Бажанов.
* 1974—1976 еллар — Харьков юридик институтының җинаять хокукы кафедрасы ассистенты.
* 1976—1978 еллар — Харьков юридик институтының җинаять хокукы кафедрасы өлкән укытучысы
* 1978—2007 еллар — Харьков юридик институтының җинаять хокукы кафедрасы доценты
* 2007 елдан —"Ярослав Мудрый исемендәге Украина юридик академиясе" милли университетының җинаять хокукы кафедрасы профессоры.
* 2008 елдан — вазыйфалар башкаручы, Ә 2016 елдан-Милли юридик университетының 1 нче җинаять хокукы кафедрасы мөдире.
* Харьков өлкә адвокатлар коллегиясе әгъзасы.

# Владимир Тютюгин
## Фәнни эшчәнлеге

В. И. Тютюгин 210 фәнни эш, дәреслекләр, фәнни-гамәли, уку һәм укыту-методик ярдәмлекләр, суд практикасы материаллары җыентыгын бастырып чыгара. 6 монографиянең авторы (автордашы), Украина Җинаять кодексының гомуми һәм аерым өлешләре буенча 12 басманың, 2001 елгы Украина Җинаять кодексының 7 фәнни-гамәли шәрехләренең фәнни-гамәли басмаларның автор коллективы әгъзасы, җинаять эшләре буенча суд практикасы материалларының 7 җыентыгын төзүче (2005—2016). Профессор В. И. Тютюгинның фәнни тикшеренүләрнең төп юнәлешләре булып җинаять хокук бозуларның күплек институты (кабатлану, җыелма һәм рецидив) проблемалары, җәза системалары һәм төрләре, җәза билгеләү мәсьәләләре, җәзадан азат итү һәм аны үтү, хөкем ителүе юкка чыгу, хезмәт эшчәнлеге өлкәсендәге җинаятьләр, гавами хезмәтләр күрсәтү белән бәйле һөнәри эшчәнлек өчен җинаять җаваплылыгы проблемалары, хокук бозуларның гадел хөкемгә каршы квалификациясе, һәм җинаять-хокук фәненең һәм җинаять законнарын куллану практикасының башка мәсьәләләре тора. В. И. Тютюгинның фәнни җитәкчелегендә 12 кандидатлык диссертациясе яклана, ул докторлык диссертациясе буенча фәнни консультант булып тора.

# Владимир Тютюгин
## Төп эшләре

* Тютюгин В. И. Назначение наказания в виде лишения права занимать определенные должности или заниматься определенной деятельностью: уч. пособие. — Х.: Юрид. ин-т, 1976. — 37 с.
* Тютюгин, В. И. Условно-досрочное освобождение от наказания. — Х. : Юрид. ин-т, 1981. — 68 с.
* Тютюгин, В. И. Лишение права занимать определённые должности как вид наказания по советскому уголовному праву : монография. — Х. : Вища шк. Изд-во при Харьк. ун-те, 1982. — 145 с.
* Тютюгин В. И. Дополнительные наказания: назначение, освобождение от наказания, погашение судимости : Депонировання рукопись. — М.: ИНИОН СССР, 1987. — 294 с.
* Тютюгін, В. І. Призначення покарання при вчиненні кількох злочинів та за кількома вироками: курс лекций. — Х. : УЮА, 1992. — 24 с.
* Тютюгін, В. І. Призначення більш м’якого покарання ніж передбачено законом: курс лекций. — Х. : УЮА, 1993. — 19 с.
* Зінченко І. О., Тютюгін В. І. Множинність злочинів: поняття, види, призначення покараня: монография. — Х. : ФІНН, 2008. — 336 с.
* Тютюгін В.І. Одиничні злочини: поняття, види, кваліфікація : монография / І. О. Зінченко, В. І. Тютюгін. — Х. : ФІНН, 2010. — 256 с.
* Злочини проти правосуддя: навч. посіб. / за заг. ред.: В. І. Борисова, В. І. Тютюгіна. — Х. : Право, 2011. — 160 с.
* Тютюгін В. І. Злочини у сфері службової діяльності та професійної діяльності, пов’язаної з наданням публічних послуг: навч.-практ. посіб. / В. І. Тютюгін, Ю. В. Гродецький, С. В. Гізимчук; за ред. В. Я. Тація, В. І. Тютюгіна. — Х.: Право, 2014. — 232 с.
* Велика українська юридична енциклопедія : у 20 т. – Т. 17 : Кримінальне право / редкол.: В. Я. Тацій , В. І. Борисов та ін. ; Нац. акад. прав. наук України ; Ін-т держави і права ім. В. М. Корецького НАН України ; Нац. юрид. ун-т ім. Я. Мудрого. – Х.: Право, 2017. – 1064 с.
* Кримінальне право України (Загальна та Особлива частини) : посіб. для підгот. до зовнішнього незалежного оцінювання / В. І. Тютюгін, М. А. Рубащенко ; відп. ред. В. І. Тютюгін. – Харків : Право, 2020. – 322 с.

# Владимир Тютюгин
## Бүләкләр һәм премияләр

* Украина Югары Радасының Мактау грамотасы (2004).
* Харьков өлкә дәүләт администрациясе Рәисенең рәхмәт хаты (2008).
* Украина Конституция Суды, Украинаның Югары Суды, Украина Дәүләт суд администрациясе, Харьков өлкә дәүләт администрациясенең Мактау грамоталары һәм рәхмәте (2008—2017).
* «Юридик кадрлар әзерләү өлкәсендә күренекле казанышлар өчен» номинациясендә Ярослав Мудрый исемендәге премия лауреаты (2012).
* Украинаның атказанган юристы мактаулы исеме (2014).